|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |


***In Utero*** yra trečiasis ir paskutinysis roko grupės Nirvana studijinis albumas, išleistas 1993 m. rugsėjo 21 d. įrašų kompanijos DGC Records. Po didelės Nevermind (1991 m.) sėkmės, albumo įrašinėjimui Nirvana pasitelkė Steve Albini. Grupė ieškojo sudėtingesnio, abrazyvesnio garso nei iki šiol juos garsinančio *Nevermind*. Nors grupės lyderis ir pagrindinis dainų autorius Kurtas Cobainas sakė, kad albumas yra „labai neasmeniškas", dauguma jo dainų yra užuominos į jo asmeninį gyvenimą ir sunkumus.

Albumas buvo įrašytas per dvi savaites Pachyderm įrašų studijoje 1993 m. vasario mėnesį. Pasibaigus įrašinėjimui, pradėjo sklisti gandai, kad DGC galbūt neišleis šio albumo dėl Albinio abrazyvinio ir nekomercinio skambesio. Siekiant išgauti kuo priimtinesnio skambesio tiek *Nirvanai*, tiek jų įrašų studijai, suvedimą atliko Bob Ludwig. Vėliau grupė singlų „All Apologies", „Heart-Shaped Box" ir „Pennyroyal Tea" suvedimui pasamdė Scott Litt.

*In Utero* buvo tiek komercinė, tiek kritinė sėkmė. Kritikai gyrė neapdorotą, netradicinį albumo skambesį ir Cobaino lyriką. Albumas pasiekė pirmąją vietą US *Billboard 200* ir UK Albums Chart sąraše; „Heart-Shaped Box" ir „All Apologies" pasiekė pirmąją vietą Billboard *Alternative Songs*. Amerikos įrašų pramonės asociacija įvertino albumą 5 kart platininiu ir buvo parduota 15 milijonų jo kopijų. Tai buvo paskutinis Nirvana albumas prieš Kurto Cobaino mirtį. 1994 m. turėjo pasirodyti singlas „Pennyroyal Tea", tačiau dėl tuomet įvykusios Cobaino mirties, buvo išleistas 2014 m. ir pasiekė pirmąją vietą dabar nebeesančiame *Billboard* Hot 100 Singles Sales sąraše.

Istorija
--------

 „Nirvana" pasamdė prodiuserį ir muzikantą Steve'ą Albini, kad *„In Utero"* skambesį pakeistų nauja kryptimi.
Nirvana įsiveržė į aukštumas su savo antruoju albumu *Nevermind* 1991 m. Nepaisant mažų lūkesčių, *Nevermind* buvo didelė komercinė sėkmė, išpopuliarinusi Grandžą ir alternatyvųjį roką. Ankstyvaisiais 1992 metais, grupės lyderis *Rolling Stone* sakė, jog sekančiame albume bus tiek *grynų* (angl. *raw*), tiek linksmų ir labiau *nušlifuotų* dainų. It won't be as one-dimensional."

Cobainas pradėti dirbti ties albumu norėjo 1992 m. viduryje, tačiau grupės nariai gyveno skirtinguose miestuose, o jo žmona Courtney Love tuo metu laukėsi jų dukros Frances Bean. Nirvanos įrašų kompanija DGC Records naują albumą tikėjosi išleisti 1992 m. švenčių metu, tačiau jie išleido kompliacinį albumą Incesticide.

*Melody Maker* 1992 m. liepą išleistame interviu, Cobainas sakė, kad nori dirbti su Jack Endino, kuris buvo *Bleach* albumo prodiuseris, ir su Steve Albini, buvusiu grupės Big Black lyderiu, kuris buvo įvairių nepriklausomų įrašų prodiuseris. 1992 m. spalio mėnesį Nirvana įrašė keletą demo dainų, kurios buvo perrašytos *In Utero* albumui. Endino pasakojo, kad grupė neprašė jo būti sekančio albumo prodiuseriu ir nuolat kalbėdavosi apie darbą su Albini. Nirvana įrašė daugiau demo dainų būdami ture Brazilijoje.

„Nirvana" albumo įrašymui galiausiai pasirinko Albini.

Įrašymas
--------

„Nirvana" ir Steve Albini albumo įrašymui nusprendė skirti dvi savaites. Norėdami išvengti jų įrašų kompanijos DGC įsikišimo, grupė už dainų įrašinėjimo seansus sumokėjo pati. Studijai grupė sumokėjo 24 tūkst. dolerių, o Albini reikalavo 100 tūkst. dolerių fiksuoto mokesčio. Nors jis iš honorarų uždirbo apie 500 tūkst. dolerių, nusprendė jų nepriimti, nes jis manė, kad honorarų ėmimas yra amoralus ir „įžeidimas atlikėjui".

Įrašymas buvo baigtas per 6 dienas; Albini pavadino šį procesą „be jokių abejonių lengviausiu įrašymu, kokį tik esame padarę".

Pradinis *In Utero* suvedimas truko penkias dienas. „Nirvana" standartams tai buvo greita, tačiau ne Albiniui, kuris yra įpratęs prie albumo užtrukti dieną ar dvi. Sesijos buvo užbaigtos vasario 26 d.

Išleidimas
----------

*In Utero* Jungtinėje Karalystėje buvo išleistas 1993 m. rugsėjo 13 d. CD, vinilo ir audiokasečių formatais, o sekančią dieną vinilo formatu JAV. CD ir kitais formatais albumas JAV buvo išleistas rugsėjo 21 d. Europietiškos ir australietiškos In Utero versijos buvo išleistos tą patį mėnesį, tačiau joje buvo „Gallons of Rubbing Alcohol Flow Through the Strip" slapta, bonus daina.

1993 m. spalį Nirvana pradėjo turą po Ameriką. 1994 m. vasarį grupė pradėjo savo šešių savaičių turą po Europą, tačiau jis buvo atšauktas dėl Cobaino narkotikų perdozavimo kovo 6 d. Romoje. Kurtas sutiko lankyti reabilitaciją, tačiau netrukus iš ten dingo. Balandžio 8 d. jis buvo rastas savo paties namuose, nusižudęs. Po trijų dienų, kai buvo rastas Cobaino kūnas, *In Utero* pakilo nuo 72 iki 27 vietos *Billboard* sąraše. 

### Pakartotiniai leidimai

Albumo 20-mečio proga, 2013 m. rugsėjį DGC pakartotinai išleido *In Utero* skirtingais formatais, įskaitant *Live and Loud* koncertą DVD formatu. 30-mečio proga, 2023 m. spalio 27 d. *In Utero* buvo pakartotinai išleistas skirtingais formatais, į kuriuos buvo įtraukti pilni 1993 m. gruodžio 30 d. bei 1994 m. sausio 7 d. koncertai.

Kūrinių sąrašas
---------------

| Nr. | Pavadinimas | Trukmė |
| --- | --- | --- |
| 1. | „Serve the Servants"   | 3:36 |
| 2. | „Scentless Apprentice"   | 3:48 |
| 3. | „Heart-Shaped Box"   | 4:41 |
| 4. | „Rape Me"   | 2:50 |
| 5. | „Frances Farmer Will Have Her Revenge on Seattle"   | 4:09 |
| 6. | „Dumb"   | 2:32 |
| 7. | „Very Ape"   | 1:56 |
| 8. | „Milk It"   | 3:55 |
| 9. | „Pennyroyal Tea"   | 3:37 |
| 10. | „Radio Friendly Unit Shifter"   | 4:51 |
| 11. | „Tourette's"   | 1:35 |
| 12. | „All Apologies"   | 3:51 |
| **41:23** |

| 
CD skirti ne JAV |
| --- |
| Nr. | Pavadinimas | Trukmė |
| 12. | „All Apologies" 
* "Gallons of Rubbing Alcohol Flow Through the Strip" (užslėpta daina)
 | 31:32 |

Referencijos
------------

Papildoma literatūra
--------------------

* Azerrad, Michael (1994). *Come as You Are: The Story of Nirvana*. Doubleday. ISBN 0-385-47199-8.
* Borzillo-Vrenna, Carrie. *Nirvana: The Day to Day Illustrated Journals* (Reprint leid.). Barnes & Noble Books. ISBN 9780760748930.
* 
* Cross, Charles R. (2001). *Heavier Than Heaven: A Biography of Kurt Cobain*. Hyperion. ISBN 0-7868-8402-9.
* DeRogatis, Jim. *Milk It!: Collected Musings on the Alternative Music Explosion of the 90s*. Da Capo. ISBN 0-306-81271-1.
* Gaar, Gillian G. (2006). *In Utero*. Continuum International Publishing Group. ISBN 0-8264-1776-0.
* *The Nirvana Companion: Two Decades of Commentary*. Schirmer. ISBN 0-02-864930-3.
* == Šaltiniai ==

1. ↑  Azerrad, Michael (April 16, 1992). „Nirvana: Inside the Hear and Mind of Kurt Cobain". Nuoroda tikrinta January 9, 2022.
2. ↑
3. ↑  Aswad, Jem (September 23, 2013). „Nirvana's 'In Utero' Turns 20: Is the Box Set Worth $125?". *Spin*. Nuoroda tikrinta October 13, 2015.

Young, Charles M. *The New Rolling Stone Album Guide* (4th leid.). Simon & Schuster. ISBN 0-7432-0169-8.